

U skladu sa Pravilnikom za organizovanje početnog alpinističkog tečaja i ispita

Planinarskog saveza Srbije,

Alpinistički odsek "dr Rastko Stojanović" organizuje

**POČETNI LETNJI ALPINISTIČKI TEČAJ**

10. maj 2021.

Na tečaj se možete prijaviti **do 9. maja 2021.**godine popunjavanjem [**online prijave**](http://aob.org.rs/prijava.php)

**Teorijski deo obuke** održava se 2 do 3 puta nedeljno, od 18 do 20 časova i obuhvata predavanja:

* letnja alpinistička oprema – vrste i upoznavanje (2 časa),
* čvorologija (2 časa),
* logistika uspona (2 časa),
* opasnosti u planini (2 časa),
* faktor pada (1 čas),
* šematski prikazi uspona (1 čas),
* prva pomoć (2 časa),
* istorijat, počeci nastanka planinarstva i alpinizma (1 čas),
* etika (1 čas).

**Praktičan deo obuke** odvija se navežbalištu u Beogradu (jedan vikend) i u Gornjačkoj klisuri ili na nekom drugom penjalištu (dva vikenda) i obuhvata:

* funkcionisanje naveze (2 časa),
* tehnika slobodnog penjanja (2 časa),
* postavljanje opreme (1 čas),
* osiguravališta (2 časa),
* spuštanje niz uže – abzajl (4 časa),
* praktično penjanje (8 časova),
* samospašavanje (4 časa),
* vežbe padova i dinamičkih udara – simulacija (5 časova),
* usponi u stenama do 200m visine – minimalno 2 smera (16 časova).

Za pohađanje početnog alpinističkog tečaja polaznik mora da ispunjava sledeće uslove:

- da je član neke planinarske organizacije za aktuelnu godinu,

- da je fizički i psihički zdrav,

- da ima navršenih 16 godina života (za polaznike od 16 do 18 godina starosti neophodna je pisana saglasnost roditelja).

AOB obezbeđuje svu potrebnu tehničku opremu i priručnik za teorijski deo obuke. Polaznici tečaja sami snose troškove prevoza i ishrane na terenu.

**Cena tečaja je:**

* **150 evra**,
* **za sve osobe do 21 godine starosti, kao i za studente do 25 godina starosti, 100 evra** (napomena: na sastanak prijavljenih potrebno je doneti studentski indeks na uvid; pod studentima se podrzumevaju oni koji su overili semestar).

Tečaj se može platiti u ratama, u dinarskoj protivvrednosti na dan uplate.

Sastanak svih prijavljenih je u **ponedeljak, 10. maja, u 19 časova**.

**Maksimalan broj polaznika tečaja je 16 osoba. Odluku o prijemu na kurs i konačnom sastavu učesnika donose instruktori.**

Ispit iz teorijskog dela se održava po završetku kursa, a praktični deo polaže se na nekom od vežbališta u Srbiji.

Za sva pitanja obratite se AOB-u na: aob@aob.org.rs.

**Za AOB / Vođa tečaja   
Alpinistički instruktor: Predrag Zagorac**